Държавен вестник, бр. 85, 2004 г., стр. 3

Б Р О Й  85
Д Ъ Р Ж А В Е Н   В Е С Т Н И К
С Т Р .  3
6. използва мобилен телефон по време на
управление на превозното средство, освен при
наличие на устройство, позволяващо използва-
нето на телефона без участието на ръцете му;
7. не изпълнява задължението за използва-
не на предпазен колан или носене на каска;
8. неправилно престоява или паркира в зо-
ната на пешеходна пътека, спирка за общест-
вен превоз на пътници или кръстовище;
9. престоява или паркира като втори ред в
активна лента за движение до спрели моторни
превозни средства по посока на движението.”
§ 16. В чл. 184 се правят следните изменения
и допълнения:
1. В ал. 1 се създава т. 5:
“5. собственик на пътно превозно средство,
което е паркирано на пътя 30 дни след датата на
отнемане или връщане на свидетелството за
регистрация на пътното превозно средство в
Министерството на вътрешните работи.”
2. В ал. 3 думите “до 10” се заменят с “20”.
§ 17. В чл. 186, ал. 1, изречение първо число-
то “15” се заменя с “50”.
Законът е приет от  ХХХIХ Народно събра-
ние на 15 септември 2004 г. и е подпечатан с
официалния печат на Народното събрание.
Председател на Народното събрание:
Огнян Герджиков
45825
УКАЗ № 303
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за изменение и допълнение на Закона за
застраховането, приет от ХХХIX Народно съб-
рание на 15 септември 2004 г.
Издаден в София на 24 септември 2004 г.
Президент на републиката: Георги Първанов
Подпечатан с държавния печат.
Министър на правосъдието: Антон Станков
ЗАКОН
за изменение и допълнение на Закона за заст-
раховането (обн., ДВ, бр. 86 от 1996 г.; изм., бр. 1
от 1997 г., бр. 21 от 1997 г.—Решение № 6 на Кон-
ституционния съд от 1997 г.; изм., бр. 58 от
1997 г., бр. 21, 52, 93 и 132 от 1998 г., бр. 88 от
1999 г., бр. 83 и 97 от 2000 г., бр. 1, 102 и 110 от
2001 г., бр. 96 и 107 от 2002 г., бр. 8 от 2003 г.)
§ 1. В чл. 2 се правят следните изменения и
допълнения:
1. Досегашният текст става ал. 1.
2. Създават се ал. 2 и 3:
“(2) Презастраховането е дейност по прех-
върляне на рискове, поети от застраховател,
срещу заплащане на презастрахователна пре-
мия. В този случай в отношенията със застра-
хованите лица отговорността за изплащане на
обезщетения и парични суми се носи от заст-
рахователя. За застрахователите, чийто пред-
мет на дейност включва само презастрахова-
не—презастрахователи, глави шеста, седма,
осма, девета, единадесета и дванадесета не се
прилагат, доколкото със закон не е предви-
дено друго.
(3) Когато по застраховката е сключен пре-
застрахователен договор и със съгласието на
застрахования и на презастрахователя, презас-
трахователят може да заплати обезщетението
на застрахования при настъпване на застрахо-
вателно събитие. Застрахователят отговаря
солидарно.”
§ 2. Създават се чл. 2а и 2б:
“Чл. 2а. (1) Застрахователите, получили раз-
решение по раздел II, буква “А”, т. 18 от прило-
жение № 1 към чл. 6, ал. 2, могат да предоста-
вят на лицата, в полза на които е сключена зас-
траховката за помощ при пътуване, непосредс-
твена помощ в натура заедно със или вместо
парично обезщетение при условията, посочени
в застрахователния договор.
(2) Помощта в натура може да се предоставя
чрез оборудване на застрахователя или от пер-
сонал, нает от него за тази цел.
(3) Помощта при пътуване не покрива поп-
равка, ремонт, гаранционно обслужване след
продажба или обикновено посредничество за
намиране и предоставяне на помощ.
Чл. 2б. (1) Не подлежи на държавен надзор
върху застраховането дейността по предоста-
вяне на помощ при пътуване, която не се осъ-
ществява от застрахователи и която се състои
в предоставяне на следните услуги от физичес-
ки или юридически лица при пътнотранспор-
тно произшествие или авария на моторно пре-
возно средство на територията на Република
България:
1. поправка на моторно превозно средство
на място с персонал и екипировка на лицето,
което предоставя услугата;
2. транспортиране на моторното превозно
средство до най-близкото или най-подходящо-
то място за поправка със или без транспортира-
не на шофьора и пътниците до най-близкото
място, откъдето те да продължат пътуването
си с друг превоз, или
3. транспортиране на моторното превозно
средство със или без шофьора и пътниците до
дома им, до точката на отпътуване или до пред-
виденото местоназначение в границите на Ре-
публика България.
(2) Не подлежи на държавен надзор върху
застраховането предоставянето на услугите по
ал. 1, т. 1 и 2 от организация с нестопанска цел
на автомобилисти, в която членува лицето, което
получава услугата, когато произшествието или
аварията на моторното превозно средство са
настъпили в чужбина и услугите се предоставят
от подобна чуждестранна организация при пред-
ставяне на членска карта и без специално въз-
награждение.”